"Setswana Puotlaleletso ya Ntlha (FAL)/P2 7 DBE/Ngwanaitseele 2018 NSC POTSO 2: BOGOSI KUPE – DPS Monyaise Buisa dinopolo tse di latelang, mme morago o arabe dipotso. 2.1 NOPOLO C Sajene Botipe a rakanya matlho le kgosi. 'Bakwena, ga ke batle go bua go nna goleele; mme ke tla be ke lo lomeletsa fa ke sa lo tlhagise mabapi le mafoko a kgosi. Fa e le rure go le bangwe mo motseng wa lona ba ba lalang mo dipitsong tsa bosigo, ka maikaelelo a go thopa bogosi jwa Phiritona, ke ba eletsa go akanya sentle ba ise ba ye kgakala. Bogosi ga se kgokelo: ga bo 5 tlhomelwe ke mang le mang. A ke lo akanyetse ka Padi ke e, lo tle lo kgone go nkutlwa sentle. Ga twe mo motseng mongwe wa bogologolo, gone mono Aforika, go ne go le malapa a mararo a bakisana bogosi; dintwa tsa motse oo di sa fele ka ntlha ya malapa a mararo a. Ya re go le 'tsatsi lengwe monna mongwe yo o botlhale wa motse oo a tlelwa ke kgopolo ya go leka go fedisa 10 dintwa gore batho ba ga gaabo ba kgone go tshela ka kagiso jaaka ba metse e mengwe. Mme a itse gore kwa ntle ga gore beng ba bogosi mo malapeng a mararo ba itshupe fa pele ga morafe otlhe, dintwa di ka se fele.' 2.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Banna ba ba neng ba thopa kgosi ba ne ba ya le kgosi kwa … A morakeng wa ga Tukisang. B logageng la ga Dimo. C dithabeng tsa Phiritona. D lekgotleng la motse. (1) 2.1.2 Sajene Botipe ke lepodise la motse ofe? (1) 2.1.3 Naya leina la monna wa lekgotla yo o neng a eteletse leano la go thopa kgosi pele. (1) 2.1.4 Ke bogosi ba motse ofe bo bo neng bo lwelwa? (1) 2.1.5 Goreng Sajene Botipe a ne a sa batle go ikamanya le dikgang tsa go thopiwa ga kgosi? (2) 2.1.6 Go tlile jang gore Motlhoiwa a bone bathopi ba kgosi? (2) 2.1.7 Bathopi ba kgosi ba ne ba tsaya tsela efe fa ba tswa go tsaya kgosi? (2) 2.1.8 Tukisang o ne a le kae fa kgosi e thopiwa? (2) 2.1.9 A kgosi e ne e na le kitso ya gore go na le batho ba ba batlang go e thopa? (2) 2.1.10 Ke eng se se paledisitseng kgosi go tlhaba mokgosi fa e ne e thopiwa? (2) 2.1.11 Ke tiragalo efe e e maswe e bana ba ga Tukisang ba e dirileng Sajene Botipe? (2) LE Kwalololo e ileditswe Phetla"